Amici di Maria De Filippi

***Amici di Maria De Filippi*** ("Amixi de Maria De Filippi") o anca soło ***Amici*** ("Amixi") l'é un talent show tełevisivo italian in onda sui canałi Mediaset (prima Italia 1 e dopo Canale 5) dal 2001 (inissialmente col titoło de *Saranno Famosi*) e presentà da Maria De Filippi e da Luca Zanforlin.
Autori del programa i xe Maria De Filippi, Luca Zanforlin, Federico "Chicco" Sfondrini, Mauro Monaco e Peppi Nocera.

El programa el vien registrà a Roma, inte i studi de Cinecittà.

Dal programa xe ussìi toxi diventai poi cantanti famosi come Marco Carta, Valerio Scanu, Emma Marrone (vinçidori del Festival de Sanremo inte el 2009, 2010 e 2012) e Alessandra Amoroso.

## Formuła del programa
El programa se presenta come na sorta de scoła, dove vien insegnà el canto e el bało (na volta anca reçitaxión).
Łe lexión le vien impartìe da professionisti de ła materia, come ła cantante Grazia Di Michele, el diretore d'orchestra Giuseppe Vessicchio e i produtori discografici Mara Maionchi e Rudy Zerbi pal canto, e Garrison Rochelle, Steve La Chance (che no el fa pì parte del cast), Alessandra Celentano (ła nevoda de Adriano Celentano) e Luciano Cannito pal bało. Ła reçitaxión vigneva invesse insegnà, tra i altri, da l'atrice Fioretta Mari.

I toxi che partecipa al programa, come in altri reality show, i vien seguìi costantemente da łe tełecamere (ma soło durante l'orario de łe lexión).

El programa se svolge in do fasi: inte ła prima fase, i "studenti", par 'ndar vanti, i ga da sostegnere dei esami e i połe essere anca mandai via dai so' insegnanti opure i połe essere sfidà da dei concorenti "esterni" a ła "scoła" che i aspira a ciapare el so' posto; ła seconda fase, ciamà ła fase "serałe", ła prevede invesse che, na volta a ła setimana, vegna eliminà uno o do concorenti (de sołito col sistema de łe nomination opure col tełevoto), finché no i resta in 3 o 4 concorenti, che i se xuga ła vitoria finałe ne l'ultima puntata. 
Dal 2006, i toxi i xe divisi in squadre: inte ła fase inixiałe l'esito de ła sfida a squadre determina chi che ga da 'ndare in sfida, inte ła fase finałe chi che ris-cia de vignere nominà e de 'ndare diretamente casa.
Ła gara a squadre no se ga disputà inte ła fase "serałe" de l'edixion 2011/2012.

Da l'edision del 2010/2011 a l'edision del 2011/2012, ghe xe stà do vinçidori, uno pal canto e uno pal bało. Inte l'edixion 2011/2012, inte ła fase serałe xe stà xontà ła gara dei cosideti "big", o sia dei toxi che gaveva parteçipà inte łe preçedenti edision e che dopo ga 'vudo suceso inte el mondo de ła mùxica.

## Vinçidori de łe varie edision
* 2001/2002: Dennis Fantina
* 2002/2003: Giulia Ottonello
* 2003/2004: Leon Çino
* 2004/2005: Antonino Spadaccino
* 2005/2006: Ivan D'Andrea
* 2006/2007: Federico Angelucci
* 2007/2008: Marco Carta
* 2008/2009: Alessandra Amoroso
* 2009/2010: Emma Marrone
* 2010/2011: Virginio Simonelli (canto) / Denny Lodi (bało)
* 2011/2012: Gerardo Pulli (canto) / Giuseppe Gioffrè (bało) / Alessandra Amoroso (categoria big)
* 2012/2013: Moreno Donadoni
* 2013/2014: Deborah Iurato
* 2014/2015: The Kolors
* 2015/2016: Sergio Sylvestre
* 2016/2017: Riccardo Marcuzzo
* 2017/2018: Irama
* 2018/2019: Alberto Urso
* 2019/2020: Gaia Gozzi
* 2020/2021: Giulia Stabile
* 2021/2022: Luigi Strangis
* 2022/2023: Mattia Zenzola
* 2023/2024: Sarah Toscano

## Note


## Łigamenti foresti
* Amici di Maria De Filippi - Sito uficiałe